stanford-oval/wikipedia huggingface dataset:
Abu Sayyaf
Historia > Operaatio Bonjinka

Abu Sayyaf perustettiin Basilanin saarella Filippiineillä vuonna 1991 johtajanaan Abdurajak Janjalani. Järjestö tunnettiin alun perin nimellä Harakat-ul al Islamiya, ja sen tarkoituksena oli hävittää kristinuskon vaikutus pääosin islaminuskoisten morojen asuttamalta Etelä-Filippiineiltä sekä islamilaisen valtion perustaminen Mindanaolle. Janjalani pyrki myös luomaan yhteyksiä Filippiinien ulkopuolella toimiviin järjestöihin ja osallistumaan näiden hankkeisiin. Järjestön soluja paljastui niin sanotun Bonjinkan operaation paljastutta viranomaisille. Suunnitelmiin kuului muun muassa paavi Johannes Paavali II:n ja Yhdysvaltain presidentti Bill Clintonin murhat, Yhdysvaltojen lähetystöjen pommittaminen Manilassa ja Bangkokissa sekä lentoliikenteessä tehtävät iskut. Koko suunnitelman taustalla oli World Trade Centerin pommi-iskun vuonna 1993 suunnitellut pakistanilainen Ramzi Yousef. Suunnitelmat menivät pieleen, kun Yousefin vuokraamassa asunnossa Manilassa syttyi tulipalo pommintekovälineiden aiheuttamana.
Kolme vuotta operaatio Bonjinkan paljastumisen jälkeen Abdurajak Janjalani sai surmansa laukaustenvaihdossa poliisin kanssa Basilanin saarella. Johtohahmon kuolema aiheutti järjestön jakautumisen eri ryhmittymiin sekä alkuperäisen islamilaisen ideologian korvautumisen rahan hankkimisella kaappausten ja kiristysten avulla.
Historia > Jolon panttivankikriisi

Ryhmä tuli suomalaisten tietoisuuteen keväällä 2000, kun ryhmä länsimaalaisia turisteja, joukossa suomalaiset Seppo Fränti ja Risto Vahanen, otettiin Malesiaan kuuluvalla Sipadanin saarella panttivangeiksi ja kuljetettiin Jololle. "Robottina" tunnettu johtaja Ghalib Andang jäi kiinni joulukuussa 2003 Sululla. Hän menehtyi vankilamellakassa 15. maaliskuuta 2005.
Abu Sayyaf vapautti 9. syyskuuta 2000 länsimaalaiset panttivangit Libyan maksettua Fräntin, Vahasen ja muiden panttivankien vapauttamisesta terroristijärjestön vaatimat miljoonan dollarin lunnaat.
Historia > Nykypäivä

Vuonna 2003 Khaddafi Janjalani ja Jainal Antel Sali alkoivat viedä järjestöä takaisin juurilleen eli islamilaiseen terrorismiin. Kaappauksia ja kiristyksiä  vähennettiin, ja uudeksi kohteeksi nousivat länsimaiset ja siviilikohteet Filippiineillä. Aby Sayyaf alkoi myös tehdä yhteistyötä Jemaah Islamiyah -järjestön kanssa. Järjestö on kuitenkin huomattavasti heikompi kuin alkuaikoinaan. Siihen kuului vuoden 2013 tienoilla arviolta noin 100 kokoaikaista ja noin 200 väliaikaista jäsentä. Järjestöä heikensivät etenkin Yhdysvaltojen tukeman Filippiinien armeijan sitä vastaan tekemät iskut.
Vuonna 2020 Abu Sayyafin sieppaukset ja terroriteot jatkuvat edelleen. Järjestön jäsenet sieppaavat usein kalastajia Filippiinien, Malesian ja Indonesian välisiltä merialueilta. Abu Sayyaf liittyy myös useisiin viimeaikaisiin itsemurhaiskuihin.
Järjestö on jakautunut neljään osaan. Jololla vaikuttaa kaksi Abu Sayyafin ryhmää. Kolmas ryhmä toimii naapurisaarella Basilanilla ja neljäs Mindanaon saarella. Ne kaikki rahoittavat toimintaansa panttivankeja ottamalla, mutta lisäksi osa ryhmistä on kytketty myös kansainväliseen terrorismiin ja ääri-islamilaiseen Isis-järjestöön.
Jolon panttivankitapauksen aikaan Abu Sayyafilla oli viisi johtajaa, joista neljä on sittemmin tapettu, mutta heidän tilalleen on tullut uusia. Jolon saarella suomalaisia pitäneen haaran johtaja Radulan Sahiron on yhä elossa.
Aiheesta muualla

Wikimedia Commonsissa on kuvia tai muita tiedostoja aiheesta .
Abu Sayyaf -sissit tunnettuja raakuudestaan – Verkkouutiset (Arkistoitu – Internet Archive)
Ote kirjasta Jolo – 140 päivää panttivankeina viidakossa (Arkistoitu – Internet Archive)
Philippine hostage releases applauded at home – CNN (Arkistoitu – Internet Archive)
Kallion II hallitus

| Kallion II hallitus |
| --- | --- |
  Suomen tasavallan 13. valtioneuvosto
 Kallion II hallitus ja presidentti: vasemmalta Kyösti Järvinen, Leonard Hjelmman, Vihtori Vesterinen, Juho Sunila, Emil Setälä, Kyösti Kallio, Lauri Kristian Relander, Lauri Ingman, Juho Niukkanen, Kalle Lohi, Gustaf Ignatius, Urho Castrén ja Tyko Reinikka; taustalla Axel Charpentier.
Toimikausi alkoi:  31. joulukuuta 1925
Toimikausi päättyi:  13. joulukuuta 1926
Jäsenet
Hallituksen johtaja:  Kyösti Kallio
Ministerien lukumäärä:  12
Hallituspuolueet:   Maalaisliitto  Kokoomus 
Historia
Edellinen:  Tulenheimon hallitus
Seuraava:  Tannerin hallitus
Kallion II hallitus oli Suomen tasavallan 13. hallitus. Se oli Maalaisliiton ja Kokoomuksen muodostama porvarillinen vähemmistöhallitus, joka toimi 348 päivän ajan 31. joulukuuta 1925 – 13. joulukuuta 1926.
Edellisen pääministerin Antti Tulenheimon jätettyä hallituksensa eronpyynnön, heräsi keskustelua hallitusvastuun siirtämisestä sosialidemokraateille, mutta SDP:n päättävät elimet eivät vielä olleet tehneet tähän oikeuttavaa päätöstä. Tulenheimon hallituksen kulkulaitosministerinä toiminut Kyösti Kallio yritti saada hallitukseensa mukaan myös RKP:n, mutta eri kieliryhmien välit olivat kärjistyneet jo molemminpuolisen pistelyn asteelle. Tulenheimon hallitus oli muun muassa poistattanut ruotsinkieliset nimi- ja opastekyltit suomenkielisten alueiden rautatieasemilta, eikä uusi pääministeri osannut ruotsia, missä oli kylliksi syytä eriseuraisuudelle. Niinpä RKP alkoi hakeutua useissa asioissa yhteistyöhön sosialidemokraattien kanssa, joiden piirissä aitosuomalaisuudella ei juuri ollut kannatusta.
Kallion toinen hallitus pyrki jatkamaan edeltäjiensä työtä. Hallitusohjelmassaan se katsoi tehtäväkseen maatalouden, teollisuuden ja liike-elämän tukemisen sekä kansan sivistystason nostamisen. Edelleen hallitus ohjelmassaan lupasi myös jatkaa toimenpiteitä kieltolain aiheuttamaa alkoholin salakuljetusta ja väärinkäyttöä vastaan. Hallitusohjelman mukaan se myös pyrki "voimiensa mukaan huolehtimaan armeijan hengen eheyttämisestä ja siveellisen tason kohottamisesta".
Ulkopolitiikassa Kallion hallitus ulkoministerinsä, professori E. N. Setälän johdolla teki Suomen historian ehkä kauaskantoisimman aloitteen esittäessään Kansainliitossa kansainvälisen talousavun myöntämistä hyökkäyksen kohteeksi joutuneelle valtiolle. Tämä suunnitelma hyväksyttiin monien neuvotteluvaiheiden jälkeen vuonna 1930, mutta Yhdistynyt kuningaskunta, jonka maksettaviksi pääosa suunnitelmaa toteutettaessa tarvittavista summista olisi tullut, ei koskaan ratifioinut sopimusta, vaikka se myönsikin asian tärkeyden ja kaukonäköisyyden. Kansainvälisen tilanteen kiristyessä 1930-luvun mittaan suunnitelma hautautui eikä suurvaltojen aggressiivisen politiikan jalkoihin jääneille pienille valtioille ollut Kansainliitosta tässäkään apua.
Hallitus kärsi pääministeri Kyösti Kallion ja presidentti Lauri Kristian Relanderin kylmistä suhteista ja kaatui SDP:n 23. marraskuuta 1926 tekemään välikysymykseen puolustuslaitoksen taloudellisesta epäsäännöllisyydestä.
Kokoonpano

| Ministeri | Tehtävissä | Puolue |
| --- | --- | --- |
| Pääministeri Kyösti Kallio | 31.12.1925–13.12.1926 | Maalaisliitto |
| Ulkoasiainministeri Emil Setälä | 31.12.1925–13.12.1926 | Kokoomus |
| Oikeusministeri Urho Castrén | 31.12.1925–13.12.1926 | Kokoomus |
| Sisäasiainministeri Gustaf Ignatius | 31.12.1925–13.12.1926 | Kokoomus |
| Puolustusministeri Leonard Hjelmman | 31.12.1925–13.12.1926 | Kokoomus |
| Valtiovarainministeri Kyösti Järvinen | 31.12.1925–13.12.1926 | Kokoomus |
| Opetusministeri Lauri Ingman | 31.12.1925–13.12.1926 | Kokoomus |
| Maatalousministeri Juho Sunila | 31.12.1925–13.12.1926 | Maalaisliitto |
| Apulaismaatalousministeri Vihtori Vesterinen | 31.12.1925–13.12.1926 | Maalaisliitto |
| Kauppa- ja teollisuusministeri Tyko Reinikka | 31.12.1925–13.12.1926 | Maalaisliitto |
| Sosiaaliministeri Kalle Lohi | 31.12.1925–13.12.1926 | Maalaisliitto |
| Kulkulaitosten ja yleisten töiden ministeri Juho Niukkanen | 31.12.1925–13.12.1926 | Maalaisliitto |
Hallituksen puoluejakautuma

| Puolue | 31> 12.1925 | 13> 12.1926 |
| --- | --- | --- |
Kokoomus: 6
Maalaisliitto: 6
Aiheesta muualla

Kallion II hallituksen ohjelma. (Arkistoitu – Internet Archive)
| 0 | 1 | 2 | 3 |
| --- | --- | --- | --- |
|  | Edeltäjä: Tulenheimon hallitus | Suomen hallitus 31. joulukuuta 1925 – 13. joulukuuta 1926 | Seuraaja: Tannerin hallitus |
Energiateollisuus (järjestö)

| Energiateollisuus |
| --- | --- |

Perustettu:  2004
Toimiala:  energia-alan edunvalvonta
Kotipaikka:  Helsinki
Jäsenmäärä:  n. 280 jäsenyritystä
Puheenjohtaja:  Timo Honkanen
Aiheesta muualla
www.energia.fi
Infobox OKNimi-testi OK: 
Energiateollisuus ry (ET) on suomalainen vuonna 2004 perustettu energia-alan elinkeino- ja työvoimapoliittinen etujärjestö. Sen toimialaan kuuluvat sähkökauppaan, -verkkoon ja -tuotantoon sekä kaukolämpöön ja energia-alan palvelutuotantoon ja työmarkkinoihin liittyvät asiat.
Energiateollisuudella on 280 varsinaista jäsentä ja 60 yhteistoimintajäsentä. Se on Elinkeinoelämän keskusliiton jäsenjärjestö.
Aiheesta muualla

Energiateollisuus ry:n verkkosivut
Laivakello-palkinto

Laivakello-palkinto (myös Pertsa ja Kilu -palkinto) on suomalainen nuortenkirjallisuudelle myönnettävä palkinto, jonka perustivat Väinö Riikkilä -seura ja Pekkas-Akatemia vuonna 1996. Palkinto oli alun perin nimetty Väinö Riikkilän Pertsa ja Kilu -nuortenkirjasarjan mukaan. Palkintona on messinkinen laivakello, joka jaetaan vuosittain Pertsa ja Kilu -päivillä. Sen jakavat vuorovuosin Väinö Riikkilä -seura ja Kotkan kaupungin kulttuuripalvelut. Palkinto voidaan myöntää joko yksittäisestä teoksesta tai ansiokkaasta urasta.
Palkinnon saajat

| Vuosi | Kirjailija | Palkitsemisperusteet |
| --- | --- | --- |
| 1996 | Hauhia, MaritaMarita Hauhia | koko tuotannostaan |
| 1997 | Levola, KariKari Levola | koko tuotannostaan |
| 1998 | Lehtinen, TuijaTuija Lehtinen | koko tuotannostaan |
| 1999 | Ojanen, SimoSimo Ojanen | koko tuotannostaan |
| 2000 | Kallioniemi, TuulaTuula Kallioniemi | koko tuotannostaan |
| 2001 | Parkkinen, JukkaJukka Parkkinen | koko tuotannostaan |
| 2003 | Sandström, TuulaTuula Sandström | koko tuotannostaan |
| 2004 | Manninen, KatriKatri Manninen | koko tuotannostaan |
| 2005 | Karpio, MarkkuMarkku Karpio | merkittävästä panoksesta nuorisokirjallisuuden hyväksi ja laajasta työstä sanataidon opetuksessa |
| 2006 | Bagge, TapaniTapani Bagge | koko tuotannosta se osa, joka on suunnattu nuorille |
| 2007 | Marttinen, TittamariTittamari Marttinen | koko tuotannostaan |
| 2008 | Wickström, MikaMika Wickström |  |
| 2009 | Nuotio, EppuEppu Nuotio | koko tuotannosta |
| 2010 | Seita Parkkola | koko tuotannosta |
| 2011 | Parvela, TimoTimo Parvela | koko tuotannosta |
| 2012 | Luther, AnnikaAnnika Luther |  |
| 2013 | Kolu, SiriSiri Kolu |  |
| 2014 | Peltoniemi, SariSari Peltoniemi | monipuolisesta lasten- ja nuortenkirjatuotannosta |
| 2015 | Huovi, HanneleHannele Huovi |  |
| 2016 | Paretskoi, JyriJyri Paretskoi |  |
| 2017 | Hulkko, JohannaJohanna Hulkko |  |
| 2018 | Palviainen, Jukka-PekkaJukka-Pekka Palviainen |  |
| 2019 | Veirto, KalleKalle Veirto |  |
| 2020 | Simukka, SallaSalla Simukka |  |
| 2021 | Itkonen, JukkaJukka Itkonen | merkittävästä elämäntyöstä |
| 2022 | Mikama, AnniinaAnniina Mikama |  |
| 2023 | Niemelä, ReettaReetta Niemelä |  |
| 2024 | Hai, MagdalenaMagdalena Hai |  |
Lähde
Tuukka Ritokoski

| Tuukka Ritokoski> Henkilötiedot |
| --- | --- |
Syntynyt: 26. elokuuta 1993 (ikä 31)
Ammatti:  radiojuontaja
Muut tiedot
Lempinimet:  Tuke-show
Tuukka Armas Herman ”Tuke-show” Ritokoski (s. 26. elokuuta 1993 Kerava) on suomalainen radiojuontaja. Hän on juontanut Radio Suomipopilla Aamulypsy-ohjelmaa yhdessä Jaajo Linnonmaan ja Anni Hautalan kanssa helmikuusta 2019 lähtien ja myöhemmin myös Janni Hussin kanssa. Vuoden 2023 alusta alkaen hän on juontanut ohjelmaa Hussin, Juuso Mäkilähteen ja Tinni Wikströmin kanssa.
Alun perin hän päätyi Nelonen Median Radioihin työharjoittelun kautta vuonna 2014. Hän aloitti Aamulypsyn kolmantena juontajana Juha Perälän poistuttua ohjelmasta.
Koulutukseltaan Ritokoski on ylioppilas ja käynyt Laajasalon opiston urheilutoimittajalinjan. Hän alkoi opiskella syksyllä 2022 Helsingin yliopistossa luokanopettajaksi.
Marraskuussa 2019 Ritokoski nähtiin Huuhkajien kansanjuhlan studioisäntänä yhdessä Marce Rendicin kanssa.
Aberystwyth

| Aberystwyth |
| --- | --- |
 Näkymä kaupunkiin.

 Koordinaatit: 52°54′50″N, 4°4′52″W 
Valtio:   Yhdistynyt kuningaskunta
Maa:   Wales
Kreivikunta:  Ceredigion
Väkiluku (2011):  13 040
 
 www.aberystwyth.gov.uk/en/ 
Infobox OKVirheellinen NIMI-arvo: 
Aberystwyth on kaupunki Walesissa Cardiganinlahdella. Kaupunki tunnetaan matkailukohteena, sekä walesilaisen kulttuurin keskuksena. Vuonna 2011 sen asukasluku oli 13 040.
Maantiede

Aberystwyth sijaitsee Länsi-Walesissa Ceredigionin kreivikunnassa Ystwyth- ja Rheidoljokien suulla Cardiganinlahden rannikolla. Suurempaan kaupunkialueeseen kuuluu myös Llanbadarn Fawrin kylä.
Kaupunki on ollut osa nykyistä Ceredigionin kreivikuntaa vuodesta 1993. Aikaisemmin se oli osa suurempaa Dyfedin kreivikuntaa ja ennen vuotta 1974 suurin piirtein Ceredigionin kokoista Cardiganshireä.
Historia

Aberystwythin nimi on johdettu Ystwythjoesta. Joki mainitaan esimerkiksi Ptolemaioksen teoksessa Geografia nimellä Στoυκκια.
Nykyisen Aberystwythin lähialueella Ystwyth- ja Rheidoljokien suulla on ollut ihmisasutusta jo mesoliittiselta kaudelta 6 000 eaa. alkaen. Pendinas on paikallisen kukkulan nimi, joka viittaa kukkulaan linnoitetulla asuinpaikalla. Paikalla on aikanaan ollut muinaislinna. Kukkulan juureltya on tehty arkeologisia löytöjä, joista vanhimmat ovat ajoitettu muutamalle viimeiselle vuosisadalle eaa. Kukkulan muinaislinna ilmeisesti hylättiin Rooman valtakunnan kaudella, mutta muuta asutusta ja kaupankäyntiä on harjoitettu alueella roomalaiskaudellakin. 500-luvulla jaa. perustettiin Llanbadarn Fawrin luostari. Alkujaan paikallista kristinuskon suuntausta edustanut luostari muuttui myöhemmin benediktiiniläiseksi.
Englannin normannivalloituksen jälkeen heidän valtansa alkoi levittäytyä myös Walesiin. Ystwythin suulle perustettiin linna, joka kuitenkin tuhoutui Hywel ab Owain Gwyneddin hyökkäyksessä vuonna 1143. Aberystwythin nykyinen linna ja itse kaupunki perustettiin vuonna 1277 Rheidoljoen varren kukkulalle. Kaupungin ja linnan perustaja oli Englannin kuningas Edvard I:n veli Edmund. Owain Glyndŵr valtasi ja hallitsi linnaa lyhyen aikaa vuonna 1404 ja vuonna 1469 se tuhoutui Englannin sisällissodassa Oliver Cromwellin joukkojen käsissä.
Aberystwyth tunnettiin myöhemmin lähinnä kauppa- ja kalasatamana. Sen kautta vietiin esimerkiksi lyijyä Ystwythin varren kaivoksilta. Rautatien saapuessa kaupunkiin 1800-luvulla kaupungista tuli lomakohde merenrannalla, johon viitattiin myös "Walesin Biarritzinä". Vuonna 1872 avattiin Walesin yliopiston kuuluva college (Hen Goleg eli vanha college) ja Walesin kansalliskirjasto avautui nykyisellä paikallaan Pendinasin kukkulalla vuonna 1931. Kaupungista tuli lomakohteen lisäksi näin merkittävä koulutuksen keskus.
Kulttuuri

Aberystwyth tunnetaan walesilaisen kulttuurin keskuksena. Kaupungissa sijaitsee useita eri walesilaisia järjestöjä, kuten Cymdeithas yr Iaith Gymraeg (Kymrin kielen seura), Urdd Gobaith Cymru, Merched y Wawr (Walesin kansallinen naistenliike) ja Cyngor Llyfrau Cymru (Welsh Books Council).
Koulutus

Aberystwythin yliopisto oli yksi Walesin yliopiston perustajacollegeista. Walesin yliopiston sanakirja eli Geiriadur Prifysgol Cymru aloitti julkaisunsa Aberystwythissä vuonna 1950. Kaupungissa on myös vuonna 1985 perustettu walesilaisen ja kelttiläisen tutkimuksen keskus Canolfan Uwchefrydiau Cymreig a Cheltaidd.
Väestö

Vuonna 2011 kaupungin asukasluku oli 13 040. Vuonna 2001 vastaava lukema oli 11 607. Viralliset tilastot eivät anna koko kuvaa asukasluvusta, koska monet omistavat loma-asuntoja kaupungissa.
Vuonna 2001 kaupungin ja viereisen Llanbadarn Fawrin asukkaista 43,8 % puhui kymriä.
Aiheesta muualla

Kuvia tai muita tiedostoja aiheesta Aberystwyth Wikimedia Commonsissa
Rheidoljokea.
Kaupunkia teoksessa vuoden 1840 paikkeilta.
Satamaa.
Aberystwythin yliopiston Hen Goleg eli "Old College".
Saudi-Arabian Grand Prix

|  Saudi-Arabian Grand Prix  |
| --- | --- |

Rata:  Jeddah Corniche Circuit
Sijainti:  Jedda, Saudi-Arabia
Ratatyyppi:  Katurata
Radan pituus:  6,174 km
Kilpailun pituus:  50 kierrosta, 308,450 km
Eniten voittoja
Kuljettajat:   Max Verstappen (2) 
Tallit:  Red Bull Racing (3)
Viimeisin kilpailu (2024):
Voittaja:   Max Verstappen   (Red Bull Racing-Honda RBPT)
Voittoaika:  1:20.43,273
Toinen:   Sergio Pérez   (Red Bull Racing-Honda RBPT)
Kolmas:   Charles Leclerc   (Ferrari)
Paalupaikka
Kuljettaja:   Max Verstappen   (Red Bull Racing-Honda RBPT)
Paaluaika:  1.27,472
Nopein kierros
Kuljettaja:   Charles Leclerc   (Ferrari)
Kierrosaika:  1.31,632 (kierroksella 50)
Saudi-Arabian Grand Prix (arab. جائزة السعودية الكبرى‎) on Saudi-Arabiassa järjestettävä Formula 1 -sarjan osakilpailu. Kilpailu ajetaan Jeddah Corniche Circuitin katuradalla.
Saudi-Arabian Grand Prix järjestettiin ensimmäisen kerran vuonna 2021. Kilpailu ajetaan Jeddan katuradalla yöllä, ja näin ollen kilpailu on toinen täysin iltavaloissa ajettava kilpailu Singaporen Grand Prix’n kanssa.
Voittajat

| Kausi | Kuljettaja | Valmistaja | Rata | Raportti |
| --- | --- | --- | --- | --- |
| 2021 |  Lewis Hamilton | Mercedes | Jedda | Raportti |
| 2022 |  Max Verstappen | Red Bull Racing-RBPT | Jedda | Raportti |
| 2023 |  Sergio Pérez | Red Bull Racing-Honda RBPT | Jedda | Raportti |
| 2024 |  Max Verstappen | Red Bull Racing-Honda RBPT | Jedda | Raportti |
Lähde:
Sponsorit

2021–2024: STC Saudi Arabian Grand Prix
Helalia Johannes

| Mitalit | Mitalit | Mitalit |  |
| --- | --- | --- | --- |
|  Helalia Johannes Lontoon olympialaisissa 2012. |  Helalia Johannes Lontoon olympialaisissa 2012. |  Helalia Johannes Lontoon olympialaisissa 2012. |  |
Maa:   Namibia
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Doha 2019 | maraton |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | maraton |  |
|  Pronssia | Birmingham 2022 | maraton |  |
| Afrikan kisat  | Afrikan kisat  | Afrikan kisat  |  |
|  Pronssia | Maputo 2011 | puolimaraton |  |
Helalia Johannes (s. 13. elokuuta 1980) on namibialainen kestävyysjuoksija. Hän saavutti maratonilla pronssia Dohan MM-kilpailuissa 2019. Olympiamaratonilla hän on sijoittunut 11:nneksi sekä Lontoossa 2012 että Tokiossa 2021. Kansainyhteisön kisoissa hän saavutti maratonilla kultaa vuonna 2018 ja pronssia 2022 sekä sijoittui samalla matkalla viidenneksi vuonna 2014. Afrikan kisoissa hän saavutti puolimaratonilla pronssia vuonna 2011 ja sijoittui samalla matkalla viidenneksi vuonna 2007.
Johannesin ennätysaika maratonilla on joulukuussa 2020 Valenciassa juostu 2.19.52. Maratonin lisäksi hänellä on maansa ennätys puolimaratonilla (1.07.49) ja 5 000 metrin juoksussa (15.14,23).
Mediataiteen valtionpalkinto

Mediataiteen valtionpalkinto on Suomen valtion Taiteen edistämiskeskuksen myöntämä palkinto. Palkinto jaettiin ensimmäisen kerran vuonna 2013. Se rahoitettiin alun perin Veikkauksen voittovaroista.
Vuonna 2013 palkinnon myönsi media-, sarjakuva- ja kuvitustaiteen toimikunta ja jakoi kulttuuriministeri Paavo Arhinmäki. Palkinnon arvo oli 15 000 euroa. Vuodesta 2015 palkinnon on myöntänyt audiovisuaalinen taidetoimikunta ja sen arvo oli 13 500 euroa. Vuodesta 2017 palkinnon arvo oli 14 000 euroa.
Palkitut

2013: Mika Taanila, elokuvaohjaaja ja kuvataiteilija
2014: Maija Blåfield, taiteilija ja elokuvaohjaaja
2015: Shinji Kanki, kokeellinen säveltäjä, kouluttaja ja tuottaja
2016: Terike Haapoja ja Laura Gustafsson, Toisten historia -projekti
2017: Minna Tarkka, vaikuttaja
2018: Anneli Nygren, mediataiteilija
2019: Perttu Rastas, mediataiteen asiantuntija
2020: Hans Rosenström, kuvataiteilija
2021: Kaino Wennerstrand, taiteilija
2022: Anni Puolakka, kuvataiteilija
2023: Ville Kallio, kuvataiteilija
Amoco Cadiz

| Amoco Cadiz |
| --- | --- |
 Haaksirikkoutunut Amoco Cadiz.
Tyyppi:  öljytankkeri
Lippuvaltio:   Liberia
Kotipaikka:  Monrovia
IMO-numero:  7336422
Omistaja:  Amoco Transport Company
Rakennustelakka:  Astilleros Españoles, S.A., Cádiz, Espanja
Rakennusnumero:  95
Kölinlasku:  24. marraskuuta 1973
Vesillelasku:  1974
Luovutettu:  toukokuu 1975
Status:  uponnut 16. maaliskuuta 1978
Tekniset tiedot
Pituus:  334,02 m
Leveys:  51,06 m
Syväys:  19,80 m
Bruttovetoisuus (GT):  109 700
Koneisto:  dieselmoottori
Koneteho:  22 700 kW
Nopeus:  15 kn
Miehistö:  44
Lastikapasiteetti:  250 000 m³
Amoco Cadiz oli Amoco-yhtiön omistama säiliöalus, joka haaksirikkoutui Englannin kanaalissa Ranskan Bretagnen rannikon edustalla 16. maaliskuuta 1978. Aluksesta pääsi mereen yli 200 000 tonnia raakaöljyä. Haaksirikko oli siihen asti suurin merellä tapahtunut öljyonnettomuus. Onnettomuuden syynä oli merenkäynnissä vaurioitunut peräsinlaitteisto ja siitä seurannut ohjauskyvyn menetys. Onnettomuuden seurauksena kansainvälistä lakia muutettiin niin, että onnettomuuden vahingoista joutuisi jatkossa vastuuseen merialuksen tosiasiallinen omistaja.
Onnettomuuden syyt > Suunnitteluvirheet

Laivan hydrauliset järjestelmät kuluttivat epänormaalin paljon nesteitä. Tämä johtui laivan suunnittelussa tapahtuneesta virheestä. Laivan kaksi CV-ohjausventtiiliä kuluttivat päivän aikana jopa 20 litraa hydraulisia nesteitä.
Onnettomuuden syyt > Huollon laiminlyönti

Vaikka aluksen peräsin oli vahingoittunut, ei laivaa palautettu telakalle suunnitelman mukaisesti. Yritys päätti viasta huolimatta kuljettaa laivalla rahtia.
Onnettomuuden syyt > Ongelmat tiedonkulussa ja voiton maksimointi

Taloudellisten syiden vuoksi hälytys onnettomuudesta annettiin liian myöhään. Aluksen kapteeni ei halunnut aiheuttaa varustamolle lisää hinauskustannuksia. Kapteeni teki hälytyksen vasta kuusi tuntia onnettomuuden tapahtumisen jälkeen.
Laiva ehti lipua yli 20 meripeninkulmaa ennen kuin viranomaiset huomasivat asian.
Alueella myös partioi vain yksi pelastusalus, Pacific, jonka oletetaan olleen haluton jakamaan avustamisesta saatavaa korvausta kilpailevien yritysten kanssa. Ilmeisesti siksi se ei hälyttänyt lisäapua, vaikka ei itse suoriutunut tehtävästä. Oletettavasti Pacific vaurioitui itsekin pelastustehtävässä. Poliisi otti myöhemmin kiinni kaksi aluksen upseeria.
Lainsäädännöllisten puutteiden vuoksi alueella ei partioinut muita hinausaluksia.
Tapahtumien kulku > Onnettomuutta edeltäneet tapahtumat

Laivan kyytiin oli lastattu 220 000 tonnia raakaöljyä Saudi-Arabiassa.
Tapahtumien kulku > Onnettomuus

Alus oli matkalla Persianlahdelta Lymenlahden kautta Alankomaihin, kun se joutui Englannin kanaalissa myrskyyn. Aamupäivällä varttia vaille kymmenen aalto iski aluksen peräsimeen tuhoisin seurauksin. Alus menetti ohjattavuutensa, jota yritettiin tuloksetta palauttaa.
Alus haaksirikkoutui Men Goulven kivikkoon ja ilmoitti peräsimen vahingoista kello 15 aikoihin.